rejauldu/bengali-wikipedia huggingface dataset:
আর্কী জেলা () আফগানিস্তানের কুন্দুজ প্রদেশের উত্তরপূর্বাঞ্চলে অবস্থিত ৭টি জেলার মধ্যে অন্যতম একটি জেলা ভৌগোলিক অবস্থান অনুযায়ী জেলাটির দক্ষিণ-পশ্চিমে খান আবাদ জেলা এবং কুন্দুজ জেলা, উত্তর-পশ্চিমে ইমাম সাহেব জেলা, পূর্বে তাজিকিস্তান এবং পূর্বে তখর প্রদেশের সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৭৪,৯০০ জন এর মত, যার মধ্যে ৪০% পশতু, ১৫% তাজিক, ৩৫% উজবেক, ১০% তুর্কিমান রয়েছে। জেলাটির কেন্দ্রীয় শহরের নাম হচ্ছে আর্কী, যা উত্তরের অংশে অবস্থান করছে। জেলাটিতে সাধারণত মূলত হত দরিদ্র মানুষেরা বসবাস করে থাকে এবং যুদ্ধকালীন সময়ে ব্যাপকভাবে ক্ষতিগ্রস্ত হয়।   তথ্যসূত্র    এআইএমএস থেকে জেলার মানচিত্র   বহিঃসংযোগ   জেলা প্রোফাইল  বিষয়শ্রেণী:কুন্দুজ প্রদেশের জেলা
লুধিয়ানা জংশন রেলওয়ে স্টেশন (স্টেশন কোড: LDH ) হল ভারতের পাঞ্জাব রাজ্যের লুধিয়ানা জেলায় অবস্থিত একটি রেলওয়ে স্টেশন এবং এটি লুধিয়ানাকে পরিষেবা দেয়। এটি শহরের কেন্দ্রস্থলে অবস্থিত এবং এটি পাঞ্জাবের ব্যস্ততম রেলওয়ে স্টেশনগুলির মধ্যে একটি। এটি ভারতের সবচেয়ে পরিষ্কার রেল স্টেশনগুলির মধ্যে একটি।   রেলস্টেশন  বাম|থাম্ব| PF4 এ লুধিয়ানা রেলওয়ে স্টেশনের নামবোর্ড লুধিয়ানা রেলওয়ে স্টেশনটি  ) উচ্চতায় অবস্থিত এবং কোড বরাদ্দ করা হয়েছিল - LDH।    ইতিহাস  সিন্ধে, পাঞ্জাব ও দিল্লি রেলওয়ে  টি সম্পন্ন করেছে -দীর্ঘ  - আম্বালা ক্যান্ট -  -  -  লাইন ১৮৭০ সালে মুলতানকে (এখন পাকিস্তানে) দিল্লির সাথে সংযুক্ত করে।   লুধিয়ানা-জাখাল লাইন স্থাপিত হয়েছিল ১৯০১ সালে, সম্ভবত দক্ষিণ পাঞ্জাব রেলওয়ে কোম্পানি   ম্যাক্লিওডগঞ্জ (পরবর্তীতে মান্ডি সাদিকগঞ্জ এবং বর্তমানে পাকিস্তানে নামকরণ করা হয়েছে) থেকে লুধিয়ানা পর্যন্ত রেলপথের সম্প্রসারণটি ১৯০৫ সালে দক্ষিণ পাঞ্জাব রেলওয়ে কোম্পানি দ্বারা খোলা হয়েছিল।    -  রেল সংযোগ (লুধিয়ানা-চণ্ডীগড় রেল সংযোগ নামেও পরিচিত) ২০১৩ সালে উদ্বোধন করা হয়েছিল।    বিদ্যুতায়ন  মান্ডি গোবিন্দগড়-লুধিয়ানা সেক্টর ১৯৯৬-৯৭ সালে বিদ্যুতায়িত হয়েছিল।    লোকো শেড  লুধিয়ানা ডিজেল লোকো শেডে WDM-2, WDM-3A এবং WDG-3A / WDG-4D সহ ১৮৪+ লোকো রয়েছে। লুধিয়ানা ইলেকট্রিক লোকো শেড ২০০১ সালে চালু করা হয়েছিল এবং WAG-5 (এখন অন্য শেডগুলিতে স্থানান্তরিত), WAG-7, WAG-9 এবং WAP-4 (এখন TKD DLS-এ স্থানান্তরিত) লোকো রয়েছে।   যাত্রী চলাচল  ভারতীয় রেলওয়ের শীর্ষ শতাধিক বুকিং স্টেশনগুলির মধ্যে লুধিয়ানা অন্যতম।    তথ্যসূত্র    বহিঃসংযোগ    লুধিয়ানায় ট্রেন    ভ্রমণ নির্দেশিকা  বিষয়শ্রেণী:১৮৭০-এ ভারতে প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে
নলডাঙ্গা পৌরসভা বাংলাদেশের রাজশাহী বিভাগের নাটোর জেলার নলডাঙ্গা উপজেলার অন্তর্গত 'খ' শ্রেণির একটি পৌরসভা।   অবস্থান ও সীমানা    প্রশাসনিক এলাকা  ওয়ার্ডঃ  ৯ টি  মৌজাঃ টি   আয়তন ও জনসংখ্যা  মোট আয়তনঃ ৭.০০ বর্গকিমি  মোট জনসংখ্যাঃ ১৫,৫০০ জন   শিক্ষার হার ও শিক্ষা প্রতিষ্ঠান  শিক্ষার হারঃ ৮৫ %  শিক্ষা প্রতিষ্ঠানঃ   জনপ্রতিনিধি  বর্তমান মেয়রঃ মনিরুজ্জামান মনির   আরো দেখুন  নলডাঙ্গা উপজেলা নাটোর জেলা রাজশাহী বিভাগ   তথ্যসূত্র   বিষয়শ্রেণী:নাটোর জেলার পৌরসভা বিষয়শ্রেণী:২০০৩-এ প্রতিষ্ঠিত
শামসুদ্দিন মুহাম্মাদ ইবন মুকাদ্দাম (আরাফাত পর্বতে ৯ ফেব্রুয়ারি ১১৮৮-এ মৃত্যুবরণ) আইয়ুবীয় সালতানাতের অধীনে প্রথম বালাবেকের আমির ছিলেন। তিনি প্রথমে সিরিয়া ও ইরাকের জেনগি শাসক নুরুদ্দিন ও পরে মিশরের আইয়ুবীয় শাসক সালাহুদ্দিনের অধীনে সিরিয়া ও ইরাকের একজন সামরিক কমান্ডার ছিলেন।   জীবনী  ১১৭৪ সালে নুরুদ্দিন মারা গেলে ইবনুল মুকাদ্দাম সামরিক কমান্ডার এবং উচ্চপদস্থ কর্মকর্তাদের একটি শক্তিশালী দলের প্রধান হিসেবে আবির্ভূত হন যারা দামেস্কের ক্ষমতা গ্রহণ করতে চেয়েছিলেন। তারা তাদের প্রতিদ্বন্দ্বী নপুংসক গুমুশতেকিনকে নুরুদ্দিনের ১১ বছর বয়সী ছেলে এবং উত্তরাধিকারী সালিহ ইসমাইল মালিকের অভিভাবকত্ব গ্রহণ এবং তাকে আলেপ্পোতে নিয়ে যেতে বাধা দিতে পারেননি। গুমুশতেকিন তার বিরুদ্ধে মসুলের নুরুদ্দিনের ভাগ্নে দ্বিতীয় সাইফুদ্দিন গাজীর সাথে একটি জোট করার পরে তিনি সহায়তার জন্য সালাহুদ্দিনের কাছে যান এবং সালাহুদ্দিন তাকে শান্তিপূর্ণভাবে দামেস্ক দখল করার সুযোগ করে দেন।  সালাহুদ্দিন তাকে বালাবেকের অনুদানকে  দিয়ে ভূষিত করেন। যখন সালাহুদ্দিনের ভাই তুরানশাহ ১১৭৯ সালে সালাহুদ্দিনের কাছ থেকে বালাবেক দেওয়ার অনুরোধ করেন, তখন সালাহুদ্দিন ইবনুল মুকাদ্দামকে একটি বৃহত্তর রাজত্বের বিনিময়ে বালাবেক হস্তান্তরের প্রস্তাব দেন, কিন্তু ইবনুল মুকাদ্দাম প্রত্যাখ্যান করেন। তাই সালাহুদ্দিন বালাবেক অবরোধ করেন এবং ইবনুল মুকাদ্দাম বারিন, কাফরতাব এবং আরও কয়েকটি ছোট বসতির বিনিময়ে বালাবেক আত্মসমর্পণ করতে বাধ্য হন। ১১৮৮ সালের হজ্জের সময়, আরাফাত পর্বতে ইরাকি তীর্থযাত্রীদের নেতার তাঁবুতে সিরিয়ান ও ইরাকি তীর্থযাত্রীদের মধ্যে সংঘর্ষের সময় তিনি চোখে আহত হন।   তথ্যসূত্র   গ্রন্থপঞ্জি   উচ্চতর অধ্যয়ন   বিষয়শ্রেণী:দামেস্কের শাসক বিষয়শ্রেণী:১১৮৮-এ মৃত্যু বিষয়শ্রেণী:সালাহুদ্দিন বিষয়শ্রেণী:হজ্জের সময়কার ঘটনা
লাউতারো ফেদেরিকো দি লোয়ো (, ; জন্ম: ১০ মার্চ ২০০৪; লাউতারো দি লোয়ো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব বোকা জুনিয়র্স এবং আর্জেন্টিনা জাতীয় অনূর্ধ্ব-২০ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২২ সালে, দি লোয়ো আর্জেন্টিনা অনূর্ধ্ব-২১ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।  প্রারম্ভিক জীবন লাউতারো ফেদেরিকো দি লোয়ো ২০০৪ সালের ১০ই মার্চ তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দি লোয়ো আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২১ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২২ সালের ২৯শে মে তারিখে তিনি সৌদি আরব অনূর্ধ্ব-২১ দলের বিরুদ্ধে প্রীতি ম্যাচে আর্জেন্টিনা অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.worldfootball.net/report/u21-h-freundschaft-2022-mai-argentinien-saudi-arabien/  দি লোয়ো নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:বুয়েনোস আইরেস প্রদেশের ফুটবলার
ফিলিপাইন–হংকং সম্পর্ক হল ফিলিপাইন এবং হংকং-এর বিশেষ প্রশাসনিক অঞ্চলের মধ্যে বিদ্যমান দ্বিপাক্ষিক সম্পর্ক। হংকং এর সাধারণ আইন অনুযায়ী গণপ্রজাতন্ত্রী চীনই হংকং-এর কূটনৈতিক এবং প্রতিরক্ষাবিষয়ক সকল কিছু পালন করবে। তবে হংকং উল্লেখযোগ্য স্বায়ত্তশাসন পেয়ে থাকে, এবং সার্বভৌম রাষ্ট্রসমূহের সাথে সম্পর্কস্থাপন ও "সঠিক ক্ষেত্রে" তা প্রয়োগও করতে পারে। দুই দেশের মধ্যকার সম্পর্ক ২০১০-এর ম্যানিলার জিম্মি ঘটনায় কিছুটা বিঘ্নিত হলেও ২০১৪ সালের এপ্রিল মাস থেকে তা আবার স্বাভাবিক হয়ে যায়।  ইতিহাস চীনা ভূমিতে দেশটির কূটনৈতিক মিশনের অংশ হিসেবে হংকংয়ে ফিলিপাইনের একটি কনস্যুলেট জেনারেল ছিল। ১৯৪৭ সালের মার্চ মাসে কনস্যুলেট হিসেবে হংকংয়ে প্রথম ফিলিপিনো কূটনৈতিক মিশনের যাত্রা শুরু হয়। ১৯৫৮ সালে এটি কনস্যুলেট জেনারেলে উন্নীত হয়। ১লা জুলাই, ১৯৯৭ সালে যুক্তরাজ্য চীন থেকে হংকংয়ে সার্বভৌমত্ব স্থানান্তর করে। হংকং-এ কনস্যুলেট জেনারেলের কার্যক্রম পরিচালনা এবং তদারকি প্রসঙ্গে ১৯৯৬ সালের ২৬শে নভেম্বরেই ফিলিপাইন ও চীন একটি সম্মতিপত্রে স্বাক্ষর করে। কূটনৈতিক মিশনটি হংকং-এ ফিলিপাইনের নানাবিধ আগ্রহের কেন্দ্র হিসেবে সম্পর্ক পরিচালনা করে, বিশেষ করে হংকং-এর ক্রমবর্ধিষ্ণু ফিলিপিনো সম্প্রদায়ের জন্য।  ২০১০-এর ম্যানিলার জিম্মি ঘটনার পর এ দুই দেশের মধ্যকার সম্পর্কে দাগ পড়ে। জিম্মি অবস্থায় হংকংয়ের অধিবাসীদের জীবনহানি ঘটে। হংকংয়ের নিরাপত্তা দপ্তর ঐ ঘটনার জেরে কালো তালিকাভুক্ত ফিলিপিনোদের উপর বহির্গামী ভ্রমণ সতর্কতা জারি করে। ২০১৩ সালে হংকং বিশ্ববিদ্যালয় বৈদেশিক সরকার ও জাতির উপর জণগনের অভিমত বিষয়ে এক জরিপ পরিচালনা করে। ফিলিপাইন সরকারের ক্ষেত্রে দেখা যায় যে ৮৬ শতাংশ ব্যক্তিই একে অপছন্দ করে, মাত্র ১ শতাংশই পছন্দ করেছে। আর ফিলিপাইনের অধিবাসীদের ক্ষেত্রে ৪১ শতাংশ ব্যক্তি পছন্দ আর ১১ শতাংশ ব্যক্তি অপছন্দ করেছে।  ২০১৪ সালের এপ্রিল মাসে আলোচিত এ ঘটনার বিষয়ে সমঝোতার সম্মতি হওয়ায় হংকং এবং ফিলিপাইনের মধ্যকার সম্পর্ক আবারও স্বাভাবিক হয়ে ওঠে। ২৩ এপ্রিল, ২০১৪ সালে প্রকাশিত বিবৃতিতে উক্ত ঘটনার জন্য ফিলিপাইন "তীব্রভাবে দুঃখ প্রকাশ এবং গভীর সমবেদনা" জানায়। ম্যানিলার মেয়র জোসেফ এস্ট্রাডা এবং তার প্রতিনিধি ঘটনাটির স্বাভাবিকীকরণের উদ্দেশ্যে ২২শে এপ্রিল হংকং-এ যান। হংকং ফিলিপিনো কূটনীতিক এবং কর্মকর্তাদের জন্য বিনা ভিসায় যাতায়াতের সুযোগ পুনরায় চালু করে, যা ২০১৪ সালের জানুয়ারি মাসে বন্ধ করা হয়েছিল। ফিলিপিনোদের উপর জারি করা যাত্রা সতর্কতাও হংকং প্রত্যাহার করে নেয়।  পর্যটন ফিলিপাইনের পর্যটন মন্ত্রণালয় জানায় যে ২০১৩ সালে হংকং থেকে ফিলিপাইনে আসা পর্যটকদের সংখ্যা ছিল প্রায় ১১৮,৬৬৬, যা ২০১১ সাল থেকে ২.৭৮ শতাংশ বেড়েছিল। হংকং ফিলিপিনোদের জন্য নবম জনপ্রিয় পর্যটন স্থল। ২০১০ সালে হংকংয়ে আসা ফিলিপিনো পর্যটকদের সংখ্যা ছিল প্রায় ৬৫৯,৮২৯।  হংকং-এর ফিলিপিনো হংকং-এ প্রায় ১৪০,০০০ ফিলিপিনো রয়েছে। বাসিন্দাদের অধিকাংশই বৈদেশিক গৃহকর্মী হিসেবে কাজ করে থাকে।  তথ্যসূত্র  বিষয়শ্রেণী:ফিলিপাইন–হংকং সম্পর্ক বিষয়শ্রেণী:ফিলিপাইনের দ্বিপাক্ষিক সম্পর্ক বিষয়শ্রেণী:হংকংয়ের দ্বিপাক্ষিক সম্পর্ক
নেভিল মাদজিভা (জন্ম: ২ আগস্ট, ১৯৯১) কাদোমা এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করে থাকেন। ঘরোয়া ক্রিকেটে মিড ওয়েস্ট রাইনোস দলে খেলছেন।   খেলোয়াড়ী জীবন  আগস্ট, ২০১৪ সালে সফরকারী দক্ষিণ আফ্রিকা দলের বিপক্ষে তিন খেলার ওডিআই সিরিজের জন্য মনোনীত হন।Vitori returns to Zimbabwe ODI squad অতঃপর ১৭ আগস্ট, ২০১৪ তারিখে কুইন্স স্পোর্টস ক্লাবে অনুষ্ঠিত খেলায় দক্ষিণ আফ্রিকা দলের বিপক্ষে লুক জংউই’র সাথে তার ওডিআই অভিষেক ঘটে। সিরিজের আরও একটি খেলায় অংশ নিয়ে ওয়েন পার্নেলের উইকেট পান কিন্তু ব্যাট হাতে ব্যর্থ হন।  একই বছরে ত্রি-দেশীয় সিরিজের শেষ খেলায় জিম্বাবুয়ে দলে ফিরে এসে হাশিম আমলা ও জেপি ডুমিনি’র উইকেট কুক্ষিগত করেন। ব্যাট হাতে ৩ রান তোলেন। ঐ খেলায় জিম্বাবুয়ে দল ৬৩ রানে পরাজিত হয়।du Plessis century put SA in final   তথ্যসূত্র    আরও দেখুন   লুক জংউই  জিম্বাবুয়ে জাতীয় ক্রিকেট দল  ২০১৫-১৬ জিম্বাবুয়ে ক্রিকেট দলের বাংলাদেশ সফর   বহিঃসংযোগ     বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:মিড ওয়েস্ট রাইনোসের ক্রিকেটার
চরিত্রহীন হল বেবী ইসলাম পরিচালিত ১৯৭৫ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায় রচিত চরিত্রহীন উপন্যাস অবলম্বনে নির্মিত এই চলচ্চিত্রে শ্রেষ্ঠাংশে অভিনয় করেছেন মীনা খান, শেলী, প্রবীর মিত্র, গোলাম মুস্তাফা, রওশন জামিল, ও আনোয়ার হোসেন। চলচ্চিত্রটি ১ম জাতীয় চলচ্চিত্র পুরস্কার দুইটি বিভাগে পুরস্কার অর্জন করে।   কাহিনি সংক্ষেপ    কুশীলব   মীনা খান  শেলী  প্রবীর মিত্র  গোলাম মুস্তাফা  রওশন জামিল  ফখরুল হাসান বৈরাগী  আনোয়ার হোসেন   সঙ্গীত  ছায়াছবিটির সঙ্গীত পরিচালনা করেছেন দেবু ভট্টাচার্য ও লোকমান হোসেন ফকির।   পুরস্কার   ১ম জাতীয় চলচ্চিত্র পুরস্কারঃ  বিজয়ী: শ্রেষ্ঠ সঙ্গীত পরিচালক - দেবু ভট্টাচার্য ও লোকমান হোসেন ফকির (যৌথভাবে)  বিজয়ী: শ্রেষ্ঠ চিত্রগ্রাহক - বেবী ইসলাম   তথ্যসূত্র    বহিঃসংযোগ        বিষয়শ্রেণী:১৯৭৫-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:বেবী ইসলাম পরিচালিত চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
গ্রিক পুরাণে, স্তাইক্স ছিল ওকেয়ানুস ও টেথিসের তিন হাজার কন্যার একজন। তিনি স্টিক্স নদীর দেবী। তিতান ক্রিউসের পুত্র পাল্লাস তার স্বামী এবং তাদের সন্তানেরা হলেন নিকে, জেলুস, ক্রাতুস ও বিয়া।হার্ড, p. 49; হেসিয়ড. Theogony, 375-383; অ্যাপোলোডোরাস, 1.2.2, 1.2.4. Compare with Pausanias, 8.18.1–2. ধ্রুপদী পুরাণ অনুসারে স্তাইক্স তিতানদের মধ্যে সংঘর্ষকালে জিউসকে সাহায্য করেছিলেন। এই সংঘর্ষে তিনিই প্রথম তার সাহাযার্থে এগিয়ে গিয়েছিলেন। এই কারণে শ্বরদের শপথ গ্রহণে তাকে বিশেষ সম্মাননা দেওয়া হয়।  তথ্যসূত্র  বিষয়শ্রেণী:তিতান
শক্তিশালী বস্তুনিষ্ঠতা হল একটি ধারণা, নারীবাদী দার্শনিক সান্দ্রা হার্ডিং যার প্রস্তাব করেছিলেন। তিনি নারীবাদী দৃষ্টিভঙ্গি তত্ত্বে তার কাজের জন্য পরিচিত। হার্ডিং বলেছেন, নারীদের জীবনকে গবেষণার ভিত্তি করলে বস্তুনিষ্ঠতার মান আরও শক্তিশালী হয়।Tickner, J Ann (1997) You Just Don't Understand: Troubled: Engagements between Feminists and IR Theorists, International Studies Quarterly, 41/4: 622  শক্তিশালী বস্তুনিষ্ঠতা "দুর্বল বস্তুনিষ্ঠতার" বিপরীত ধারণা। দুর্বল বস্তুনিষ্ঠতা এমন গবেষণাকে বোঝায়, যা মূল্য-নিরপেক্ষ বলে দাবি করা হয়।Ritzer, George (ed). Blackwell Encyclopedia of Sociology. Blackwell Publishing, 2007. Blackwell Reference Online. 8 January 2011 <http://www.blackwellreference.com/public/book?id=g9781405124331_yr2010_9781405124331 শক্তিশালী বস্তুনিষ্ঠতা বৈজ্ঞানিক বস্তুনিষ্ঠতার বিরোধিতা করে, কারণ এটি গবেষকের পক্ষপাতকে তুলে ধরে। হার্ডিং যুক্তি দেন, গবেষকের পক্ষপাত সম্পূর্ণভাবে দূর করা সম্ভব নয়।Harding, Sandra. "Rethinking Standpoint Epistemology: What is "Strong Objectivity?" Feminist Theory: A Philosophical Anthology. Ed. Cudd, Ann E. and Robin O. Andreasen, 2005. Oxford: Blackwell Publishing. একজন গবেষকের জীবন-অভিজ্ঞতা সবসময় একটি লেন্সের মতো কাজ করে, যার মাধ্যমে তিনি পৃথিবী ও তার গবেষণা ব্যাখ্যা করেন।  নারীবাদী দৃষ্টিকোণ থেকে, বস্তুনিষ্ঠতা নিয়ে কয়েকটি প্রশ্ন ওঠে। কোন ধরনের জ্ঞান প্রকল্প বস্তুনিষ্ঠ, আর কোনটি নয়? কেন এটি প্রয়োজনীয়? এটি কীভাবে অর্জন সম্ভব? এসব প্রশ্ন পুরুষতান্ত্রিকতা, বৈজ্ঞানিক গবেষণায় লিঙ্গবৈষম্য এবং পুরুষকেন্দ্রিক পক্ষপাত সম্পর্কে উদ্বেগ থেকে এসেছে।  শক্তিশালী বস্তুনিষ্ঠতা দাবি করে, গবেষণায় পুরুষকেন্দ্রিক পক্ষপাত বিদ্যমান। কারণ, পুরুষ গবেষকরা নিজেদের নিরপেক্ষ বলে মনে করলেও, হার্ডিং বলেন যে এটি সম্ভব নয়। তিনি গবেষকের প্রতিফলনশীলতা ও অবস্থানগততা তুলে ধরেন এবং বলেন, এগুলো গবেষণার ওপর প্রভাব ফেলে। তিনি মনে করেন, গবেষকরা যদি নিজেদের সম্পূর্ণ নিরপেক্ষ দাবি না ক'রে বরং পক্ষপাতকে স্বীকার ক'রে বিশ্লেষণ করেন, তবে এটি আরও কার্যকর হবে। গবেষণা এবং জ্ঞানচর্চার ক্ষেত্রে এই পক্ষপাতকে বৈজ্ঞানিক সম্প্রদায়ের দ্বারা সমানভাবে বিশ্লেষণ করতে হবে এবং সামাজিক ইতিহাসের প্রেক্ষাপটে রাখতে হবে।   আরও দেখুন    অবস্থানগত বিবৃতি  আপেক্ষিকতা  দৃষ্টিভঙ্গি তত্ত্ব   তথ্যসূত্র    আরও পড়ুন    হার্ডিং, সান্দ্রা (1991) কার বিজ্ঞান? কার জ্ঞান? নারীর জীবন নিয়ে ভাবনা ইথাকা, এনওয়াই: কর্নেল ইউনিভার্সিটি প্রেস.  বিষয়শ্রেণী:নারীবাদী তত্ত্ব
আত্মসমর্পণ করা স্ত্রী আন্দোলন লরা ডয়েলের দ্য সারেন্ডারড ওয়াইফ নামে একটি বই দ্বারা অনুপ্রাণিত আন্দোলন। এর সমর্থকরা পরামর্শ দেয় যে নারীদের উচিত তাদের স্বামীর অনুপযুক্ত নিয়ন্ত্রণ বলে মনে করা ডোয়েলকে ত্যাগ করা এবং তাদের সম্পর্কের মধ্যে রোমান্স এবং ঘনিষ্ঠতা ফিরিয়ে আনার জন্য তাদের নিজেদের সুখের দিকে মনোনিবেশ করা।   দর্শন  এই আন্দোলনের মূল বইয়ের লেখক বজায় রেখেছেন যে তিনি বশ্যতা বা নিজের আত্মসমর্পণের পক্ষে নন (নীচে এই দাবির দ্বন্দ্ব দেখুন); তিনি অন্যদের উপর নিয়ন্ত্রণ আত্মসমর্পণের প্রস্তাব করেন। প্রকৃতপক্ষে, থিংস উইল গেট অ্যাজ গুড যতটা আপনি দাঁড়াতে পারেন (সাবটাইটেল যখন আপনি শিখেন যে দেওয়ার চেয়ে গ্রহণ করা ভাল – দ্য সুপারওম্যানের প্রাকটিক্যাল গাইড যা সে যতটা দেয় ততটা পাওয়ার জন্য), ডয়েল বলেছেন মহিলারা প্রশংসা ফিরিয়ে দেন, বৈধতা, এবং এমনকি নিয়ন্ত্রণে থাকতে সাহায্য করে।  লেখক লিখেছেন:   আন্দোলনের মূলনীতি  "আত্মসমর্পণকৃত স্ত্রী" আন্দোলন ছয়টি মৌলিক নীতির উপর কেন্দ্রীভূত:   একজন স্ত্রী তার স্বামীর জীবনের নিয়ন্ত্রণ ত্যাগ করে  সে তার জীবনের জন্য তার সিদ্ধান্তকে সম্মান করে  তিনি ভাল স্ব-যত্ন অনুশীলন করেন (তিনি তার নিজের আনন্দের জন্য দিনে অন্তত তিনটি জিনিস করেন)  তিনি কৃতজ্ঞতা প্রকাশের অনুশীলন করেন (তার স্বামীকে তিনি যা করেন তার জন্য ধন্যবাদ)  একজন আত্মসমর্পণকারী স্ত্রী তার দুর্বলতা দেখাতে এবং নারীসুলভ দৃষ্টিভঙ্গি নিতে ভয় পান না  তিনি তাকে বিশ্বাস করেন যে তিনি পরিবারের অর্থ পরিচালনা করবেন  যে মহিলা আত্মসমর্পণ করতে চান তার সাফল্যের জন্য নারী সমর্থন থাকাকে ডয়েল একটি গুরুত্বপূর্ণ উপাদান হিসেবে উল্লেখ করেছেন।   সমালোচনা ও প্রশংসা  তার সমালোচকরা ডয়েলকে পরামর্শ দিচ্ছেন যে মহিলাদের তাদের স্বামীর বশ্যতা স্বীকার করা উচিত। প্রাক্তন অস্ট্রেলিয়ান মানবাধিকার এবং সমান সুযোগ কমিশন লিঙ্গ বৈষম্য কমিশনার প্রু গোওয়ার্ড এই আন্দোলনকে দাসপ্রথার সাথে তুলনা করে বলেছেন, "একজন প্রাপ্তবয়স্কের মতো এমন কিছু নেই যে নিজেকে সম্পূর্ণরূপে অন্য ব্যক্তির কাছে বিভক্ত করতে পারে। এটাকে দাসপ্রথা বলা হয় এবং আমি মনে করি আমরা কয়েকশ বছর আগে এটিকে বিলুপ্ত করেছি।" তিনি আরও দাবি করেছিলেন, "যদি একজন মানুষ এই ধরনের সম্পর্ক চায়, তবে সে আসলে সম্পর্ক চায় না, সে একটি পুতুল চায়। তিনি একটি পুতুল চান, তিনি সম্পূর্ণ নিয়ন্ত্রণ চান এবং এটি একটি সম্পর্কের সংজ্ঞা নয়।"  ডয়েল প্রতিক্রিয়া জানায় যে অনেক সমালোচক বইটিতে বর্ণিত নীতিগুলির সামান্য জ্ঞান রাখেন বলে মনে হয় এবং তারা বইটি যা বলে তা কল্পনা করে কেবল প্রতিক্রিয়া জানায়।  সমর্থকরা যুক্তি দেখান যে ভারসাম্য বজায় রাখা, প্রোগ্রাম তাদের জন্য কাজ করে বা এমনকি তাদের সম্পর্ক সংরক্ষণ.   পরিণাম  আত্মসমর্পণের নীতি অনুসারে অবিবাহিত মহিলাদেরকে একজন ভাল পুরুষকে আকৃষ্ট করতে সাহায্য করার জন্য একটি বই। ডয়েল অন্যের নিয়ন্ত্রণের আত্মসমর্পণের পক্ষে। একজন আত্মসমর্পণকারী অবিবাহিত একজন মহিলা যিনি তার জীবনে আত্মসমর্পণের নীতিগুলি প্রয়োগ করতে বেছে নেন যাতে মরিয়া হয়ে একজন সঙ্গীর সন্ধান না করে একজন ভাল পুরুষকে আকৃষ্ট করা যায়।   তথ্যসূত্র    বহিঃসংযোগ    লরা ডয়েল - লেখক ওয়েবসাইট  আত্মসমর্পণ করা স্ত্রী - বইয়ের ওয়েবসাইট  আত্মসমর্পণ করা একক - বইয়ের ওয়েবসাইট  বিষয়শ্রেণী:সামাজিক আন্দোলন বিষয়শ্রেণী:নারীবাদ সম্পর্কিত বই বিষয়শ্রেণী:আত্ম-উন্নয়নমূলক বই
জিন্দাবাদ () একটি ফারসি শব্দ। এটি অসমীয়া, ওড়িয়া, পাঞ্জাবি, উর্দু, হিন্দি এবং বাংলা ভাষাতে শব্দের সাথে প্রত্যয় হিসেবে ব্যবহৃত হয়। ব্যক্তি, আদর্শ বা রাষ্ট্রের দীর্ঘজীবীতা কামনার ক্ষেত্রে স্লোগানে এই শব্দ ব্যবহার হয়। এর ব্যবহার মূলত রাজনৈতিক। নামের পরে জিন্দাবাদ ব্যবহার করে সে নামের ব্যক্তি, আদর্শ বা রাষ্ট্রের দীর্ঘজীবন কামনা করা হয়।  জিন্দাবাদ বলতে বুঝাতে পারে:  রাজনৈতিক স্লোগান ইনকিলাব জিন্দাবাদ, ব্রিটিশ ভারতের একটি বিপ্লবী স্লোগান হিন্দুস্তান জিন্দাবাদ, ভারতের একটি দেশাত্ববোধক স্লোগান ভারত জিন্দাবাদ, ভারতের একটি দেশাত্মবোধক স্লোগান পাকিস্তান জিন্দাবাদ, পাকিস্তানের একটি দেশাত্ববোধক স্লোগান বাংলাদেশ জিন্দাবাদ, বাংলাদেশের একটি দেশাত্ববোধক স্লোগান খালিস্তান জিন্দাবাদ, খালিস্তানিদের একটি বিচ্ছিন্নতাবাদী স্লোগান  চলচ্চিত্র জওয়ানি জিন্দাবাদ, ১৯৯০ সালের হিন্দি চলচ্চিত্র মজদুর জিন্দাবাদ, ১৯৭৬ সালের হিন্দি চলচ্চিত্র শ্বশুরবাড়ী জিন্দাবাদ, ২০০২ সালের বাংলাদেশী চলচ্চিত্র দুলাভাই জিন্দাবাদ, ২০১৭ সালের বাংলা চলচ্চিত্র  সঙ্গীত পাকিস্তান জিন্দাবাদ (গান), পূর্ব পাকিস্তানের একটি বাংলা দেশাত্ববোধক গান  অন্যান্য খালিস্তান জিন্দাবাদ বাহিনী, ভারতের একটি শিখ সামরিক গোষ্ঠী  বিষয়শ্রেণী:ফারসি শব্দ ও শব্দসমষ্টি বিষয়শ্রেণী:উর্দু শব্দ ও বাক্যাংশ বিষয়শ্রেণী:হিন্দি শব্দ বিষয়শ্রেণী:বাংলা শব্দ
এস এম আবু সায়ীদ (১ জানুয়ারি ১৯৩৭-২৮ আগস্ট ২০১৭) বাংলাদেশের নড়াইল জেলার রাজনীতিবিদ, মুক্তিযোদ্ধা ও নড়াইল-১ আসনের সাবেক সংসদ সদস্য।   জন্ম ও প্রাথমিক জীবন  এস এম আবু সায়ীদ ১ জানুয়ারি ১৯৩৭ সালে নড়াইল জেলার কালিয়া উপজেলার বারইপাড়া গ্রামে জন্মগ্রহণ করেন। তিনি নিঃসন্তান ছিলেন।   রাজনৈতিক ও কর্মজীবন  এসএম আবু সায়ীদ খুলনা দৌলতপুর দিবা নৈশ কলেজ ও সরকারি শহীদ আব্দুস সালাম ডিগ্রি কলেজের অধ্যক্ষ ছিলেন। তিনি মুক্তিযোদ্ধা ছিলেন। তিনি ১৯৮৪ সালে আওয়ামী লীগ ছেড়ে জাতীয় পার্টিতে যোগ দিয়ে প্রথমে কালিয়া উপজেলা পরিষদের চেয়ারম্যান ও পরে নড়াইল জেলা জেলা পরিষদের চেয়ারম্যান ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নড়াইল-১ আসন থেকে সংসদ সদস্য নির্বাচিত হয়েছিলেন। ১৯৯৬ সালে তিনি পুনরায় আওয়ামী লীগে যোগ দিয়ে নড়াইল জেলা কৃষকলীগের সভাপতি নির্বাচিত হন।   মৃত্যু  এসএম আবু সায়ীদ ২৮ আগস্ট ২০১৭ হৃদরোগে আক্রান্ত হয়ে নড়াইল সদর হাসপাতালে মৃত্যুবরণ করেন।   তথ্যসূত্র   বিষয়শ্রেণী:২০১৭-এ মৃত্যু বিষয়শ্রেণী:১৯৩৭-এ জন্ম বিষয়শ্রেণী:বাংলাদেশী শিক্ষায়তনিক বিষয়শ্রেণী:নড়াইল জেলার রাজনীতিবিদ বিষয়শ্রেণী:বাংলাদেশের মুক্তিযোদ্ধা বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:নড়াইল জেলার ব্যক্তি বিষয়শ্রেণী:জাতীয় পার্টির রাজনীতিবিদ বিষয়শ্রেণী:উপজেলা পরিষদের চেয়ারম্যান
রিকার্দো ফ্লোরিন গ্রিগোরে (; জন্ম: ৭ এপ্রিল ১৯৯৯; রিকার্দো গ্রিগোরে নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব দিনামো বুকুরেশ্ত এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।  ২০১৬ সালে, গ্রিগোরে রোমানিয়া অনূর্ধ্ব-১৭ দলের হয়ে রোমানিয়ার বয়সভিত্তিক পর্যায়ে অভিষেক করেছেন।  প্রারম্ভিক জীবন রিকার্দো ফ্লোরিন গ্রিগোরে ১৯৯৯ সালের ৭ই এপ্রিল তারিখে রোমানিয়ার বুকুরেশ্তে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গ্রিগোরে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:ক্লাব দেপোর্তিবো এলদেন্সের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
ফৈজাবাদ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ফৈজাবাদ/অযোধ্যা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   দড়িয়াবাদ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  রুদাউলি বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    মিল্কিপুর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  বিকাপুর বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  অযোধ্যা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।  ফৈজাবাদ লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী লাল্লু সিং।  আরও দেখুন   উত্তর প্রদেশের লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:অযোধ্যা জেলা